Gido de Lanfranc, aluno de Gillermu de Salicetu, ye consideráu habitualmente cumu el pái de la ciruxía francesa. Dempués de fuyir d'Itália pulas engarradiellas ente guelfos y xibelinos s'istala a Lyón en 1290, y poucu dempués viaxa a París, au s'acaba de formar na escuela independiente de Saint-Come. El sou esprítu ecléticu ye fizu atiestare que "naide pue sere bon internista ensin tenere cuñecimientos de ciruxía, y al rovés, dengún ciruxanu sedrá un bon profesional si nun tien afitaos cuñecimientos de medicina interna". El sou cimeiru campu d'estudiu quirúrxicu sedrán las mancuras cerebrales, magar que va desenvolvere tamién dalgunos aspeutos d'ética médica. Rematará la sua carreira profesional cumu ciruxanu presonal de Felipe'l Fermosu, mesmu que dempués lu sedría outru gran ciruxanu francés: Henry de Mondeville.